सूचना और प्रसारण मंत्रालय
#MIFF2022 पर फिल्मों के चयन मानदंड में तकनीकी पहलुओं की तुलना में कंटेट की प्रभुता होती है : अंतरराष्ट्रीय जूरी सदस्य
जूरी सदस्यों ने कंटेंट/पटकथा के लिए अलग पुरस्कार श्रेणी का भी सुझाव दिया
मुंबई अंतरराष्ट्रीय फिल्म महोत्सव के 17वें संस्करण के लिए अंतरराष्ट्रीय जूरी में भारत और विदेशों के अनुभवी फिल्मकार निर्माता, संपादक, पत्रकार, थिएटर कर्मी तथा निर्माता शामिल हैं। जब वे इस महोत्सव के अवसर पर मीडिया और शिष्टमंडलों के साथ एक आकर्षक #MIFFDialogues के लिए एक साथ आए, तो यह फिल्म निर्माण, अच्छे कंटेंट के महत्व तथा नए और आकांक्षी फिल्म निर्माताओं के लिए आगे आने वाले अवसरों पर एक ज्ञानवर्धक और सूचनात्मक बातचीत के रूप में सामने आया।
आइये, #MIFF2022 के अंतरराष्ट्रीय जूरी सदस्यों की बातों को विस्तार में सुनते हैं
सुबिया नल्लामुथु
- “पहली बार फिल्म बनाने वालों से तकनीकी रूप से मजबूत फिल्मों की अपेक्षा करना कठिन है। लेकिन जब अच्छा कंटेंट तथा पटकथा होगी तो हम तकनीकी पहलुओं को पूरी तरह भूल जाएंगे। हमें कंटेंट, पटकथा तथा कहानी सुनाने के लिए पुरस्कारों की अलग श्रेणी की आवश्यकता होगी।”
- “नए फिल्म निर्माताओं को छोटी, स्पष्ट तथा केंद्रित कथानक पर ध्यान केंद्रित करने की आवश्यकता है। भावनात्मक और मनोरंजन मूल्य भी महत्वपूर्ण है।”
- “#MIFF2020 की फिल्मों से हमने बहुत कुछ सीखा। कथानक का प्रकार तथा फिल्म निर्माताओं द्वारा अपनाया जाने वाला दृष्टिकोण हमें एक अच्छी सीख उपलब्ध कराती है। उन्हें देखना तथा उनका मूल्यांकन करना एक अच्छा अनुभव रहा है।”
मीना राडो
- “एमआईएफएफ किसी फिल्म महोत्सव से कहीं बढ़ कर है, यह आदान प्रदान करने का एक स्थान है, फिल्म निर्माण करने का एक स्थान है, तथा दक्षिण एशियाई फिल्म निर्माण और अंतरराष्ट्रीय फिल्म निर्माण का समारोह मनाने की एक जगह है। एमआईएफएफ में हम मौलिकता, सुंदर कथानक तथा बहुत अच्छे दृष्टिकोण के साथ ढेर सारी खूबसूरत फिल्मों को देखते रहे हैं।”
- “भारत की सांस्कृतिक पहचान को प्रदर्शित करने वाली फिल्मों की तरफ आकर्षित हूं। यह देखने के लिए इच्छुक हूं कि फिल्म प्रभाग और #MIFF2020 का फिल्मों के माध्यम से अतीत की विरासत को दिखाने पर कितना ध्यान केंद्रित है।”
- “फिल्मों का चयन करते समय हमने उस स्थिति या परिस्थितियों को भी ध्यान में रखा जिनमें फिल्म निर्माता फिल्म का निर्माण कर रहा है। कंटेंट, वर्णन, कथानक तथा जिस प्रकार से पटकथा लिखी गई है, उन सभी पर विचार किया गया।”
- “लंबी फिल्मों, जो लोगों को थिएटरों से बाहर कर देती हैं, को बनाने के बजाये लघु फिल्मों का निर्माण करना बेहतर है। कम अवधि की फिल्में को वितरण तथा विपणन की बेहतर संभावनाएं प्राप्त हुई हैं। फिल्म प्रभाग की सहायता से फिल्म निर्माताओं को अपनी फिल्मों को दुनिया भर में सर्वश्रेष्ट लघु फिल्म समारोहों में भेजने का प्रयास करना चाहिए।”
डैन वोलमैन
- “कभी कभी जब फिल्में तकनीकी रूप से बुरी होती हैं, हम उन्हें अधिक ईमानदार तथा वास्तविक पाते हैं। बहुत अधिक जानकारी फिल्म की भावना को खत्म कर देगी। #MIFF2022 पर कुछ फिल्मों ने वास्तव में मेरे दिल को छू लिया तथा मुझे रुला दिया।”
- ‘‘फिल्म प्रभाग को फिल्मों का निर्माण करते समय कलाकारों को प्रात्साहित करना चाहिए कि वे अपनी फिल्मों में ढेर सारी जानकारी न भरें।”
- ‘‘महोत्सव के लिए फिल्मों का चयन करते समय जूरी के सदस्यों के बीच असहमति जरुर होती है लेकिन हाथापाई की नौबत नहीं आती।”
जीन पियरे सायर
- ‘‘फिल्मों का चयन करते समय मैं देखता हूं कि क्या फिल्म उस जीवन को प्रतिध्वनित करती है जिसे हम अब जी रहे हैं। चयन में हमने जिन फिल्मों को देखा, उनमें से अधिकांश जीवन से जुड़ी थीं। #MIFF2022 पर स्क्रीनिंग तथा ऑडिशन की स्थिति की वास्तव में सराहना करता हूं।”
- ‘‘सभी फिल्में दिलचस्प कंटेंट के साथ अलग अलग थीं। फिल्म के निर्माण में जिस प्रकार का शोध किया जाता है, चयन करते समय उस पर भी विचार किया जाता है।”
पीआईबी एमआईएफएफ टीम/ बीएसएन/ एए/ डीआर/ एमआईएफएफ-46
हमारा मानना है कि आप जैसे फिल्म-प्रेमी के अच्छे शब्दों से अच्छी फिल्में चलती हैं। हैशटैग #AnythingForFilms / #FilmsKeLiyeKuchBhi और # MIFF2022 का उपयोग करके सोशल मीडिया पर फिल्मों के लिए अपने प्यार को साझा करें। हां, फिल्मों के लिए प्यार बांटें!
कौन सी # MIFF2022 फिल्मों ने आपके दिल की धड़कन को कम या ज्यादा कर दिया? हैशटैग #MyMIFFLove का उपयोग करके दुनिया को अपनी पसंदीदा एमआईएफएफ फिल्मों के बारे में बताएं
यदि आप कहानी से प्रभावित हैं, तो संपर्क करें! क्या आप फिल्म या फिल्म निर्माता के बारे में अधिक जानना चाहेंगे? विशेष रूप से, क्या आप पत्रकार या ब्लॉगर हैं जो फिल्म से जुड़े लोगों से बात करना चाहते हैं? पीआईबी आपको उनसे जुड़ने में मदद कर सकता है, हमारे अधिकारी महेश चोपडे से +91-9953630802 पर संपर्क करें। आप हमें miff.pib[at]gmail[dot]com पर भी लिख सकते हैं।
महामारी के बाद महोत्सव के प्रथम आयोजन के लिए, फिल्म प्रेमी उत्सव में ऑनलाइन भी भाग ले सकते हैं। https://miff.in/delegate2022/hybrid.php?cat=aHlicmlk पर एक ऑनलाइन आवेदक  के रूप में मुफ्त में पंजीकरण करें। प्रतियोगिता की फिल्में जैसे ही यहां उपलब्ध होंगी, उन्हें देखा जा सकता है।